kalixlouiis/myanmar-wikipedia-corpus huggingface dataset:
မြန်မာနိုင်ငံတွင် ဘာသာရေးလွတ်လပ်ခွင့် အကန့်အသတ်ရှိသော်လည်း ရခိုင်ပြည်နယ်တွင် ရခိုင်-ရိုဟင်ဂျာ အဓိကရုံးကြောင့် ၂၀၁၂ ခုနှစ်တွင် အိဒ်ပွဲတော် မကျင်းပရန် မူဆလင်တို့ ဆုံးဖြတ်ခဲ့ကြသည်။
စီးပွားရေးကဏ္ဍ သမိုင်းကြောင်းအရ မြန်မာပြည်ရောက်အိန္ဒိယလူမျိုးများသည် ကုန်သည်များ၊ ဈေးဆိုင်ရှင်များအပြင် ကူလီများ၊ သင်္ဘောကျင်းလုပ်သားများ၊ စည်ပင်ဝန်ထမ်းများ၊ ဆိုက်ကားသမားများ၊ မြင်းလှည်းမောင်းသူများ၊ အလုပ်ကြမ်းသမားများအဖြစ် အသက်မွေးဝမ်းကျောင်းပြုခဲ့ကြသည်။
အစိုးရဝန်ထမ်း ၊ တက္ကသိုလ်ကထိက၊ ဆေးဝါးပညာရှင်၊ မျက်စိဆရာဝန်များ၊ ရှေ့နေများနှင့် ဆရာဝန်များကဲ့သို့ အချို့သော အသက်မွေးဝမ်းကျောင်းများတွင်လည်း ပါဝင်ခဲ့ကြသည်။
၎င်းတို့သည် ကားအစိတ်အပိုင်းများနှင့် လျှပ်စစ်ပစ္စည်းများ၊ သံထည်ပစ္စည်းနှင့် ဟာ့ဒ်ဝဲ၊ ပုံနှိပ်ခြင်းနှင့် စာအုပ်ချုပ်ခြင်း၊ စာအုပ်များနှင့် စာရေးကိရိယာများ၊ စက္ကူနှင့် ပုံနှိပ်စက်မှင်၊ စက်ချုပ်ခြင်းနှင့် အခြောက်ခံသန့်ရှင်းရေး၊ အင်္ဂလိပ်ကျူရှင်နှင့် ငွေထုတ်ချေးခြင်းစသည့် လုပ်ငန်းအမျိုးအစားများစွာကို လွှမ်းမိုးထားသည်။
အထည်အလိပ်၊ ရွှေနှင့် လက်ဝတ်ရတနာများ ရောင်းဝယ်ဖောက်ကားကြပြီး ဈေးကွက်ကို အစဉ်အလာအားဖြင့် မြန်မာအမျိုးသမီးများက လွှမ်းမိုးထားကြသည်။
ချစ်တီးးများသည် ငွေတိုးချေးစားသူများအဖြစ် လုပ်ကိုင်ခဲ့ပြီး ကိုလိုနီခေတ်အတွင်း မြန်မာနိုင်ငံ၏ လယ်ယာထွက်ကုန် တိုးတက်မှုတွင် အရေးကြီးသော နေရာမှ ပါဝင်ခဲ့ကြသည်။
ယနေ့ခေတ်တွင် အိန္ဒိယလူမျိုးအများစုသည် ရန်ကုန်မြို့လယ်ရှိ ဆူးလေဘုရားလမ်းနှစ်ဘက်ခြမ်းတွင် နေထိုင်ကြပြီး စားသောက်ဆိုင်များ၊ လက်ဝတ်ရတနာဆိုင်များနှင့် ငွေလဲလှယ်မှုများအပါအဝင် စီးပွားရေးလုပ်ငန်းများတွင် အဓိကပါဝင်လုပ်ကိုင်နေကြပါသည်။
ကိုးကား ကဏ္ဍ:ဒုတိယကမ္ဘာစစ်ကာလ မြန်မာနိုင်ငံ ကဏ္ဍ:မြန်မာနိုင်ငံ၏ သမိုင်း ကဏ္ဍ:မြန်မာနိုင်ငံလူမျိုးများ။
အမျိုးသားအဆင့် နျူကလီးယားစွမ်းအင်အကောင်အထည်ဖော်ရေး ဦးဆောင်ကော်မတီ သည် နိုင်ငံတော်အဆင့်အဖွဲ့အစည်း တစ်ခု ဖြစ်သည်။
မြန်မာနိုင်ငံ၏ အရပ်ဘက်နျူကလီးယားစွမ်းအင်အစီအစဉ်နှင့် စီမံကိန်းများ အကောင်အထည်ဖော်ရန် အတွက် ဦးဆောင်မှုပေးမည့် ကော်မတီ တစ်ရပ်ဖြစ်သည်။
ကော်မတီတွင် အဖွဲ့ဝင် (၁၄)ဦး အထိ ပါဝင်သည်။
ကော်မတီ အား နိုင်ငံတော်ဝန်ကြီးချုပ် က ဦးဆောင်သည်။
ကော်မတီအောက်တွင် အကောင်အထည်ဖော်ရေး လုပ်ငန်းကော်မတီ တစ်ခုရှိသည်။
သမိုင်းကြောင်း ၂၀၂၁ မြန်မာနိုင်ငံစစ်အာဏာသိမ်းပြီး သည့်နောက် ပေါ်ပေါက်လာသော နိုင်ငံတော်စီမံအုပ်ချုပ်ရေးကောင်စီ သည် ရုရှားနိုင်ငံ နှင့် လက်နက်ဆက်ဆံရေးအပြင် မဟာဗျူဟာမြောက်ဆက်ဆံရေးအား အခိုင်အမာ တည်ဆောက်ခဲ့သည်။
နှစ်ဖက်ခရီးစဉ်များအတွင်း မြန်မာက ရုရှားနိုင်ငံပိုင်အဏုမြူစွမ်းအင်ကော်ပိုရေးရှင်း Rosatom နှင့် မြန်မာနိုင်ငံ တွင် အဏုမြူ ဓာတ်အားပေးစက်ရုံ တည်ဆောက်နိုင်ရေး သဘောတူညီချက်အား ၂၀၂၂ ခုနှစ်၊ စက်တင်ဘာ ၆ ရက် တွင် လက်မှတ်ရေးထိုးခြင်းဖြင့် လည်းကောင်း၊ ရန်ကုန်မြို့ လှိုင်မြို့နယ် တွင် ပထမဦးဆုံးသော နျူကလီးယား နည်းပညာ သတင်းအချက်အလက်စင်တာ အား ရုရှားနိုင်ငံ အကူအညီဖြင့် ၂၀၂၃ ခုနှစ် ဖေဖော်ဝါရီ ၆ ရက် တွင် ဖွင့်လှစ်ခြင်းဖြင့် လည်းကောင်း အစရှိသည့် ပူးပေါင်းဆောင်ရွက်မှုများပြုပြီးနောက် ၂၀၂၄ ခုနှစ် မတ်လ ၁၂ရက်နေ့တွင် မြန်မာနိုင်ငံအတွင်း နျူကလီးယားစွမ်းအင် အကောင်အထည်ဖော်ရေးနှင့် ပတ်သက်သည့် အမြင့်ဆုံးဦးဆောင်ကော်မတီ ပေါ်ပေါက်လာခြင်း ဖြစ်သည်။
မိုးပန်းပွင့်ရဲ့သင်္ကေတ သည် ၂၀၁၈ ခုနှစ်ထွက် အချစ်ရုပ်ရှင်ဇာတ်ကားဖြစ်ပြီး ဟန်လင်းသန့်၊ မေမြင့်မိုရ်နှင့် ခြူးလေးတို့ ပါဝင်သရုပ်ဆောင်ထားသည်။
ဒါရိုက်တာ ကိုပေါက် ရိုက်ကူးကာ ၂၀၁၈ ခုနှစ် စက်တင်ဘာလ ၁၄ ရက်နေ့တွင် ရုံတင်ပြသခဲ့သည်။
သရုပ်ဆောင်များ မိုးပန်းပွင့် အဖြစ် မေမြင့်မိုရ် မိုးပန်းပွင့်၏ ဖခင် ဦးကိုကိုထွန်း အဖြစ် ရန်အောင် ဒေါ်ခင်မိုးသွယ် အဖြစ် စိုးမြတ်သူဇာ ဩဇာ အဖြစ် ဟန်လင်းသန့် ဩဇာ၏ ဖခင် ဦးအောင်ရဲနိုင် အဖြစ် ရဲအောင် ဩဇာ၏ မိခင် ဒေါ်ကေသီ အဖြစ် ဝါဝါအောင် ချိုမြိန် အဖြစ် ခြူးလေး ချိုမြိန်၏ မိခင် ဒေါ်မေဦး ဖြစ် မေသင်ဇာဦး ဆုတံဆိပ်များနှင့် ဆန်ခါတင်များ ခုနှစ် ဆု ကဏ္ဍ အဆိုပြုခံရသူ ရလဒ်၂၀၁၈မြန်မာ့ ရုပ်ရှင် ထူးချွန်ဆု အကောင်းဆုံး အမျိုးသမီး ဇာတ်ပို့ဆု ခြူးလေး Star Awards အကောင်းဆုံး အမျိုးသမီး ဇာတ်ပို့ဆု ခြူးလေး အကောင်းဆုံး အမျိုးသမီး သရုပ်ဆောင်သစ် ခြူးလေး Rising Star Award (အမျိုးသမီး)မေမြင့်မိုရ် ကိုးကား ပြင်ပလင့်ခ်များ Category:၂၀၁၈ ရုပ်ရှင်ဇာတ်ကားများ Category:မြန်မာဘာသာစကား ရုပ်ရှင်ဇာတ်ကားများ။
ရဲအောင် အမည်ရှိသည်များမှာ လူပုဂ္ဂိုလ် ရဲအောင် (ဂီတပညာရှင်) ရဲအောင် (ဒုတိယဗိုလ်ချုပ်ကြီး) နေရာဒေသ ရဲအောင်ရွာ၊ ကျောက်တော်မြို့နယ်။
၂၀၂၄ ခုနှစ် ဧပြီလမှစတင်၍ အရှေ့တောင်အာရှနိုင်ငံအများအပြားတွင် အပူချိန်များ စံချိန် မြင့်တက်ခဲ့ပြီး လူပေါင်းများစွာ သေဆုံးခဲ့ရသည်။
နိုင်ငံအလိုက် အင်ဒိုနီးရှား ရာသီဥတု ပူနွေးလာမှုကြောင့် နိုင်ငံအတွင်းတွင် သွေးလွန်တုပ်ကွေး ကူးစက်မှု များပြားလာခဲ့သည်။
ဧပြီလ ၈ ရက် ရသတ္တပတ်အထိ သွေးလွန်တုပ်ကွေးရောဂါကြောင့် သေဆုံးသူ ၄၇၅ ဦးရှိခဲ့ပြီး ၂၀၂၃ ခုနှစ် အလားတူကာလတွင် သေဆုံးသူ ၁၇၀ သာရှိခဲ့သည်။
တစ်ချိန်တည်းတွင်၊ ၂၀၂၃ ခုနှစ်အလားတူကာလတွင် ၂၂,၅၅၁ နှင့်နှိုင်းယှဉ်ပါက ၂၀၂၄ ခုနှစ်ကာလတွင် ၆၂,၀၀၁ ဦး ကူးစက်မှုရှိခဲ့သည်။
ယင်းကြောင့် ဘာလီသို့ လာရောက်လည်ပတ်မည့် ခရီးသွားများအား ကာကွယ်ဆေးထိုးရန် ကျန်းမာရေးဝန်ကြီးဌာန ကသတိပေးချက်ထုတ်ပြန်ခဲ့သည်။
လာအို လာအိုနိုင်ငံသည် လွမ်ပရာဘမ်မြို့တွင် ၂၀၂၄ ခုနှစ် ဧပြီလ ၁၆ ရက်နေ့တွင် အပူချိန် ၄၂.၇ °C (၁၀၉°F) အထိစံချိန်တင်ခဲ့သည်။
Ward, Taylor; Regan, Helen (19 April 2023). "Large swathes of Asia sweltering through record breaking temperatures". CNN. Archived from the original on 6 July 2023. Retrieved 29 April 2024. နိုင်ငံတွင်းရှိ ဒေသအများစုတွင် ဧပြီ ၂၅ ရက်မှ ဧပြီ ၂၈ ရက်အထိ ၄၀ ဒီဂရီစင်တီဂရိတ်မှ ၄၃ ဒီဂရီစင်တီဂရိတ်အထိရှိမည်ဟု မိုးလေဝသဌာနက သတိပေးထားသည်။
မလေးရှား ဧပြီလ ၁၄ ရက်နေ့အထိ အပူဒဏ်ကြောင့် ဖျားနာမှု ၄၅ မှု ဖြစ်ပွားခဲ့ပြီး အပူလွန်ကဲမှု ၃၃ မှု၊ အပူလျှပ်မှု ၁၁ မှု ဖြစ်ပွားခဲ့သည်။
မြန်မာ ၂၀၂၄ ခုနှစ် ဧပြီလမှစတင်၍ ရန်ကုန်ရှိ လူမှုကူညီရေးအသင်းမှ အပူဒဏ်ကြောင့် ထိခိုက်ဒဏ်ရာရသူ အနည်းဆုံး ၁၀၀ ကို ကုသပေးခဲ့ရသည်။
မန္တလေးတိုင်းဒေသကြီး ချောက်မြို့နယ်တွင် အပူချိန် ၄၇ ဒီဂရီစင်တီဂရိတ်၊ ညောင်ဦး တွင် ၄၅ ဒီဂရီစင်တီဂရိတ်နှင့် မြင်းခြံမြို့ နယ်တွင် ၄၄ ဒီဂရီစင်တီဂရိတ်နှင့် မကွေးတိုင်းဒေသကြီး မင်းဘူး နှင့် ဆင်ဖြူကျွန်းတို့တွင် အပူချိန်များ မြင့်တက်ခဲ့သည်။
စစ်ကိုင်းတိုင်းဒေသကြီးတွင် ဖြစ်ပွားလျက်ရှိသော ပြည်တွင်းစစ် ကြောင့် နေရပ်စွန့် ခွာ တိမ်းရှောင်နေရသည့် အရပ်သားများ ပိုမိုဒုက္ခရောက်ခဲ့ကြသည်။
လျှပ်စစ်မီးပြတ်တောက်မှုကြောင့် အရပ်သားများ ပန်ကာ၊ လေအေးပေးစက် စသည့် လျှပ်စစ်ပစ္စည်းများကို အသုံးမပြုနိုင်ဘဲ နေ့ခင်းဘက်တွင် ပန်းခြံများတွင် သစ်ပင်ရိပ်များအောက်တွင် အပန်းဖြေနေသူများ များပြားလာခဲ့သည်။
နိုင်ငံ၏ အပူဆုံးမြို့အချို့ရှိ နာရေးကူညီမှုအသင်းများနှင့် ကျန်းမာရေးအရာရှိများမှတစ်ဆင့် ဧပြီလတစ်လတည်းတွင် မြန်မာနိုင်ငံတွင် အပူနှင့်ဆက်စပ်သော အကြောင်းရင်းများကြောင့် အနည်းဆုံး လူ ၁,၄၇၃ ဦး သေဆုံးခဲ့ကြောင်း Radio Free Asia က ဖော်ပြခဲ့သည်။
ဖိလစ်ပိုင် ဧပြီလ ၁၈ ရက်နေ့အထိ အာဏာပိုင်များသည် အပူနှင့်ဆက်စပ်သော ရောဂါပေါင်း ၃၄ ခုကို မှတ်တမ်းတင်နိုင်ခဲ့သည်။
နေရာအများအပြားတွင် အပူအညွှန်းကိန်းသည် ၄၂°C မှ ၅၁°C အထိ မြင့်တက်ခဲ့သည်။
ဧပြီလ ၂၈ ရက်နေ့တွင်၊ ၂၀၂၄ ခုနှစ်အထိ နိုင်ငံအတွင်း အမြင့်ဆုံးဖြစ်သည့် Iba ၊ Zambales တွင် အပူအညွှန်းကိန်း ၅၃°C အထိမှတ်တမ်းတင်ခဲ့သည်။
ဖိလစ်ပိုင်တွင် အယ်လ်နီညို ရာသီကြောင့် နိုင်ငံတစ်ဝန်းရှိ ဧရိယာ ၃၂ ခုထက်မနည်းတွင် အန္တရာယ်ရှိသော အပူရှိန်မြင့်တက်မှုများသည် မေလလယ်အထိ ဆက်လက်ရှိနေဦးမည်ဟု ခန့်မှန်းထားသည်။
ဖိလစ်ပိုင်အမျိုးသားလျှပ်စစ်ကော်ပိုရေးရှင်းသည် လိုအပ်ချက်မပြည့်မီသောကြောင့် Luzon နှင့် Visayas တွင် ဓာတ်အားလိုင်းငါးခု ပြတ်တောက်မှုကြုံတွေ့နေရပြီး ဒေသအလိုက် လျှပ်စစ်မီးပြတ်တောက်မှုပေါင်းများစွာ ဖြစ်ပွားနိုင်သည်ကို အကြံပြုထားသည်။
အလုပ်သမားနှင့် အလုပ်ခန့်ထားမှုဦးစီးဌာနမှ အလုပ်သမားများအား အိမ်မှအလုပ်ဆင်း ခြင်း ခွင့်ပြုရန် အကြံပြုထားသည်။
လေဝင်လေထွက်မကောင်းခြင်းနှင့် ကျောင်းသားများ ပြည့်ကျပ်နေခြင်းကြောင့် စာသင်ကျောင်းများအား ဧပြီ ၂၉ နှင့် ၃၀ ရက်များတွင် ကျောင်းပိတ်ထားခဲ့သည်။
အပန်းဖြေစခန်းများတွင် ကြိုတင်စာရင်းသွင်းထားမှု များပြားခဲ့ပြီး ဈေးဝယ်စင်တာအများအပြားတွင် အပူဒဏ်ကြားတွင် မိမိတို့ကိုယ်ကို အေးမြစေရန် ကြိုးပမ်းနေကြသော လူအုပ်ကြီးကို တွေ့ခဲ့ရသည်။
ထိုင်း ဧပြီလ ၂၈ ရက်နေ့အထိ၊ ၂၀၂၃ ခုနှစ် တစ်နှစ်လုံးတွင် သေဆုံးသူ ၃၇ ဦးနှင့် နှိုင်းယှဉ်ပါက အပူနှင့်ဆက်စပ်သောသေဆုံးမှု ၃၀ ခုရှိခဲ့သည်။
အပူချိန်သည် ယခုအချိန်အထိ စံချိန်တင် လျှပ်စစ်ဓာတ်အား လိုအပ်ချက်ကို ဖြစ်ပေါ်စေခဲ့သည်။
မိုးခေါင်ရေရှားမှုနှင့် အပူလွန်ကဲမှုကြောင့် ပင်မရေအရင်းအမြစ်များ ခမ်းခြောက်သွားခြင်းကြောင့် နခွန်ရတ်ချ်ဆီမာ နှင့် လမ်မွန်မြစ် တို့တွင် ရေပမာဏ သိသိသာသာ ကျဆင်းသွားခဲ့သည်။
မီးလောင်မှု ဆက်တိုက် ဖြစ်ပွားပြီး သိမ်းဆည်းထားသော ဓာတုပစ္စည်းများ အပူဒဏ်မခံနိုင်ခြင်းတို့ကို စိုးရိမ်မှုတို့ကြောင့် ဓာတုဗေဒ ဂိုဒေါင်များကို စစ်ဆေးမှုများ ပြုလုပ်ခဲ့သည်။
ကိုးကား ကဏ္ဍ:၂၀၂၄ အပူလှိုင်းများ ကဏ္ဍ:၂၀၂၄။
ဗိုလ်ချုပ်ကြီး (အင်္ဂလိပ်: General) ဆိုသည်မှာ စစ်ဖက်ဆိုင်ရာ အဆင့်မြင့်ရာထူးတစ်ခုဖြစ်သည်။
လက်နက်ကိုင်ဆောင်သည့်အဖွဲ့အစည်းများတွင် ခန့်အပ်သည့် ရာထူး ဖြစ်ကာ မြန်မာ့တပ်မတော် တွင် တတိယအဆင့်ရှိ ရာထူးဟု သတ်မှတ်ထားသည်။
အဆိုပါရာထူး၏ အထက်တွင် ဒုတိယဗိုလ်ချုပ်မှူးကြီး (အင်္ဂလိပ်: Vice Senior General) အဆင့် နှင့် ဗိုလ်ချုပ်မှူးကြီး (အင်္ဂလိပ်: Senior General) တို့သာ ရှိတော့သည်။
တပ်မတော် ကာကွယ်ရေးဌာနကောင်စီ ညွှန်ကြားလွှာ (၁/၂၀၂၁)အရ ဗိုလ်ချုပ်မှူးကြီး ရာထူး နှင့် ဒုတိယဗိုလ်ချုပ်မှူးကြီး ရာထူးတို့အတွက် အသက်ကန့်သတ်ချက်မှာ မရှိတော့သော်လည်း ဗိုလ်ချုပ်ကြီးအဆင့် ရာထူးကိုမူ ၄ နှစ်အထိ တာဝန်ထမ်းဆောင်ခွင့်ရှိကာ လိုအပ်လျှင် ၂ နှစ်ထက်မပိုသော သက်တမ်းအထိ ထပ်တိုးနိုင်သည်။
ဗိုလ်ချုပ်ကြီးအဆင့်အတွက် တာဝန်သတ်မှတ်ချက်အား ညှိနှိုင်းကွပ်ကဲရေးမှူး(ကြည်း၊ရေ၊လေ)၊ ကာကွယ်ရေးဦးစီးချုပ်(ရေ) နှင့် ကာကွယ်ရေးဦးစီးချုပ်(လေ) တို့ထံ အပ်နှင်းထားသည်။
တစ်ဖက်တွင်လည်း ၂၀၂၁ ခုနှစ် ဖေဖော်ဝါရီ နောက်ပိုင်း တွင် နိုင်ငံတော်စီမံအုပ်ချုပ်ရေးကောင်စီ အဖွဲ့ဝင်နေရာအချို့၊ ကာကွယ်ရေးဝန်ကြီးဌာန ပြည်ထောင်စုဝန်ကြီး နေရာ နှင့် ပို့ဆောင်ဆက်သွယ်ရေးဝန်ကြီးဌာန ပြည်ထောင်စုဝန်ကြီး နေရာ အပါအဝင် အမျိုးသားလုံခြုံရေးဆိုင်ရာအကြံပေးပုဂ္ဂိုလ် နေရာတို့အား ဗိုလ်ချုပ်ကြီး အဆင့်ရှိသူများ ထားရှိသည်။
ကိုးကား ကဏ္ဍ:စစ်ဖက်ဆိုင်ရာ ရာထူးအဆင့်များ ကဏ္ဍ:တပ်မတော်၏ စစ်ဘက်ရာထူးတာဝန်ခန့်အပ်မှုများ။
ဝေယံထွန်း (၂၀၀၅ – ၂၀ ဖေဖော်ဝါရီ ၂၀၂၁) သည် မန္တလေးမြို့မှ ၁၆ နှစ်အရွယ် အလုပ်သမားနှင့် ဆန္ဒပြသူတစ်ဦး ဖြစ်ပြီး ၂၀၂၁ မြန်မာနိုင်ငံဆန္ဒပြမှုများအတွင်း ၂၀၂၁ ခုနှစ် ဖေဖော်ဝါရီလ ၂၀ ရက်နေ့တွင် သေဆုံးခဲ့သူ ဖြစ်သည်။
ဝေယံထွန်းသေဆုံးပြီးနောက် စစ်အာဏာသိမ်းမှုအတွင်း ဆန္ဒပြမှုများတွင် သူ၏ ဓာတ်ပုံကို ကိုင်ဆောင်ဆန္ဒပြကြသည်အထိ ထင်ရှားခဲ့သူ ဖြစ်သည်။
ဝေယံထွန်းသည် ဆန္ဒပြသူများအား စစ်အစိုးရ၏ အကြမ်းဖက်နှိမ်နင်းမှုအပေါ် တွန်းလှန်သည့် အနေဖြင့်နှင့် အစောပိုင်း သူရဲကောင်းတစ်ဦးအနေဖြင့် သတ်မှတ်ခံခဲ့ရသည်။
သူ့အား ဂုဏ်ပြုသည့်အနေဖြင့် ဝေယံထွန်း အလုပ်လုပ်ခဲ့သည် ၄၁ လမ်းဈေးအား ဝေယံထွန်းညဈေးဟု အမည်ပြောင်းလဲ ခေါ်ဆိုခဲ့ကြသည်။
ဆန္ဒပြခြင်းနှင့် သေဆုံးမှု စစ်အာဏာသိမ်းဆန့်ကျင်လှုပ်ရှားသူများအား ဖမ်းဆီးထားခြင်းကို ဝေယံထွန်းသည် ၂၀၂၁ ခုနှစ် ဖေဖော်ဝါရီလ ၂၀ ရက်နေ့က မန္တလေးမြို့၊ ရတနာပုံသင်္ဘောကျင်းအနီးတွင် ဆန္ဒပြနေခဲ့သည်။
ဆန္ဒပြသူများအား စစ်တပ်က ပစ်ခတ်ခဲ့ရာတွင် ဒဏ်ရာရရှိသူများအား ဝေယံထွန်းက သူ၏ တွန်းလှည်းဖြင့် ကူညီပေးနေစဉ် ဦးခေါင်းအား ပစ်ခတ်ခံခဲ့ရသည်။
မြန်မာနိုင်ငံ၏ ဒုတိယအကြီးဆုံးမြို့ဖြစ်သော မန္တလေးမြို့တွင် ဆန္ဒပြကာလအတွင်း ပထမဆုံး သေဆုံးခဲ့သူနှစ်ဦးတွင် ဝေယံထွန်းသည် တစ်ဦးအပါအဝင် ဖြစ်သည်။
"နေပြည်တော်မြို့တွင် မြသွဲ့သွဲ့ခိုင် သေဆုံးမှုအပြီး နောက်တစ်ရက်တွင် မန္တလေးမြို့ ဆန္ဒပြသူများအား သေဆုံးသည်အထိ ပစ်ခတ်ခဲ့ခြင်းအား ကျွန်ုပ်တို့ များစွာ စိတ်ထိခိုက်ရကြောင်း၊ စစ်တပ်အနေဖြင့် မြန်မာပြည်သူလူထုအား အကြမ်းဖက်နေမှုများ အဆုံးသတ်ရန်" အမေရိကန်သံရုံး က ထုတ်ပြန်ခဲ့သည်။
မြန်မာ့နွေဦးတော်လှန်ရေးအတွင်း ဝေယံထွန်းသည် ပထမဆုံးသော ကလေးလူငယ်သူရဲကောင်း တစ်ဦး ဖြစ်လာခဲ့သည်။
လက်ကိုင်ဖုန်းနှင့် မော်တော်ဆိုင်ကယ် ဝယ်ယူရန် ဝေယံထွန်း စုဆောင်းထားသည့် ငွေကြေးများအား နာရေးအတွက် သူ၏ မိသားစုက အသုံးပြုခဲ့ရသည်။
ကျိုတိုမီးရထားပြတိုက် (京都鉄道博物館, Kyōto Tetsudō Hakubutsukan) သည် ဂျပန်နိုင်ငံ၊ ကျိုတိုမြို့၊ ရှိမိုဂယောရပ်ကွက်တွင် တည်ရှိသည့် မီးရထားပြတိုက်တစ်ခု ဖြစ်သည်။
ဤမီးရထားပြတိုက်၏ ယခင်အမည်အဟောင်းမှာ "အုမဲခိုဂျိမီးရထားစက်ခေါင်းပြတိုက်" (梅小路蒸気機関車館, Umekōji Jōkikikansha-kan) ဖြစ်သည်။
မူလအမည်ဖြစ်သည့် "အုမဲခိုဂျိမီးရထားစက်ခေါင်းပြတိုက်" ကို ၁၉၇၂ ခုနှစ်တွင် ဖွင့်လှစ်ခဲ့သည်။
သို့သော် ၂၀၁၆ ခုနှစ်တွင် တိုးချဲ့မှုများ၊ အဆင့်မြှင့်တင်မှုများ လုပ်ဆောင်ခဲ့ပြီး "ကျိုတိုမီးရထားပြတိုက်" ဟူသည့်အမည်သို့ ပြောင်းလဲခဲ့သည်။
ဤပြတိုက်ကို West Japan Railway Company (JR West) က ပိုင်ဆိုင်ပြီး သယ်ယူပို့ဆောင်ရေးဆိုင်ရာဖွံ့ဖြိုးရေးဖောင်ဒေးရှင်းက စီမံခန့်ခွဲမှုများ ပြုလုပ်သည်။
ခင်းကျင်းပြသထားသည့် နေရာများ The museum is divided into the following exhibition areas, including the 20-track roundhouse built in 1914. ပြတိုက်တွင် ပြသထားသည့် ဧရိယာ အပိုင်းလေးပိုင်းပါဝင်ပြီး အဝိုင်းပုံလှည့်လည်၍ရသည့် ပုံစံအဆောက်အဦတွင် ပြသထားသည်။
ထိုအဆောက်အဦတွင် ရထားလမ်းကြောင်း ၂၀ ပါဝင်ဖွဲ့စည်းထားသည်။
လွတ်လပ်စွာကြည့်ရှုနိုင်သည့် နေရာ အဓိကခန်းမ သုံးထပ်အဆောက်အဦဖြစ်ပြီး ၂၀၁၆ ခုနှစ်၊ ဧပြီလတွင် ဆောက်လုပ်ပြီးစီးခဲ့သည်။
အဝိုင်းပုံစံရှိသည့် ရထားစက်ခေါင်းများပြသရာနေရာ thumb|ကျိုတိုမီးရထားပြတိုက်ရှိ အဝိုင်းပုံသဏ္ဌာန်အဆောက်အဦ ၁၉၁၄ ခုနှစ်တွင် လှည့်နိုင်သည့် အဝိုင်းပုံစံခွက်တွင် ရထားများကို ပြသထားနိုင်မည့် အဆောက်အဦကို ဆောက်လုပ်ခဲ့သည်။
Official website of the museum . Retrieved on August 29, 2009. ယခင် နိဂျောဘူတာ thumb|Nijo Station building ၁၉၉၆ ခုနှစ်၊ မတ်လမတိုင်မီအထိ အလွှာနှစ်ခုပါရှိသည့် အဆောက်အဦသည် ယခင်က နိဂျောဘူတာ ဖြစ်ခဲ့သည်။
နောက်ပိုင်းတွင် အုမဲခိုဂျိရေနွေးငွေ့သုံးမီးရထားပြတိုက်သို့ ပြောင်းရွှေ့ခဲ့သည်။
ပြတိုက်၏ ဆေးဆိုင်ခန်းများ၏ အဝင်အဆောက်အဦဖြစ် ကျန်ရှိနေသည်။
ပြသထားသည်များ ၂၀၁၆ ခုနှစ်၊ ဧပြီလတွင် ပြသထားသည်များမှာ စုစုပေါင်း အမျိုးအမည်ပေါင်း ၅၃ မျိုး ဖြစ်သည်။
ရေနွေးငွေ့စက်ခေါင်းများ B20 10 in February 2006 C61 2 DE10 1156 EF58 150 (left) and EF81 103 (right) in the Twilight Plaza zone in May 2016 အမျိုးအစား အမှတ် ထုတ်လုပ်သူ တည်ဆောက်ခဲ့သည့်ခုနှစ် ပြသထားသည့်နေရာ မှတ်ချက် Class EF52 EF52 1 Hitachi 1928 Main Hall Brown livery Class EF58 EF58 150 Tokyo Shibaura Denki 1958 Twilight Plaza Blue livery Class EF65 EF65 1 Kawasaki 1965 Twilight Plaza Blue livery Class EF81 EF81 103 Hitachi 1974 Twilight Plaza Twilight Express green livery Class EF66 EF66 35 Toyo Denki/Kawasaki 1974 Main Hall Blue livery ရှင်ခန်ဆန်ကျည်ဆန်ရထား 80 series EMU car KuHa 86001 in May 2016 အမျိုးအစား အမှတ် ထုတ်လုပ်သူ တည်ဆောက်ခဲ့သည့်ခုနှစ် ပြသထားသည့်နေရာ မှတ်ချက် 80 series KuHa 86001 Hitachi 1950 Promenade Orange/green Shonan livery 80 series MoHa 80001 Hitachi 1950 Promenade Orange/green Shonan livery 103 series KuHa 103-1 Nippon Sharyo 1963 Promenade Vermillion orange livery 581 series KuHaNe 581-35 Hitachi 1968 Main Hall 489 series KuHa 489-1 Tokyu Car 1971 Main Hall DMUs Former Twilight Express generator van KaNi 24-12 and lounge car OHa 25-551 in the Main Hall in May 2016 အမျိုးအစား အမှတ် ထုတ်လုပ်သူ တည်ဆောက်ခဲ့သည့်ခုနှစ် ပြသထားသည့်နေရာ မှတ်ချက် SuShi 28 SuShi 28 301 Nippon Sharyo 1933 Promenade Brown livery MaRoNeFu 59 MaRoNeFu 59 1 Kisha Seizo 1955 Main Hall Brown livery OHa 46 OHa 46 13 Nippon Sharyo 1933 Promenade Brown livery 20 series Nashi 20 24 Nippon Sharyo 1970 Promenade Blue livery 24 series ORoNe 24 4 Hitachi 1972 Twilight Plaza Blue livery 50 series OHaFu 50 68 (also known as Niigata Tekko) 1977 Roundhouse Red livery 24 series Sushi 24-1 1988 Twilight Plaza Twilight Express livery 24 series SuRoNeFu 25-501 1989 Twilight Plaza Twilight Express livery 24 series OHa 25-551 1989 Main Hall Twilight Express livery 24 series KaNi 24-12 1975 Main Hall Twilight Express livery ကုန်တင်တွဲများ thumb|Brake van Yo 5008 in October 2016 အမျိုးအစား အမှတ် ထုတ်လုပ်သူ တည်ဆောက်ခဲ့သည့်ခုနှစ် ပြသထားသည့်နေရာ မှတ်ချက် WaMu 3500 WaMu 7055 Nippon Sharyo 1917 Main Hall Black livery Yo 5000 Yo 5008 Kawasaki Sharyo 1959 Main Hall Light green livery သမိုင်းကြောင်း ၁၉၆၇ ခုနှစ်အစောပိုင်းတွင် အုမဲခိုဂျိအဝိုင်းပုံစံအဆောက်အဦတည်ဆောက်မှုများကို စတင်ခဲ့သည်။
ကျိုတိုမြို့တွင် ရေနွေးငွေ့သုံးမီးရထားစက်ခေါင်းများကို ပြသနိုင်မည့် ပြတိုက်တစ်ခု တည်ဆောက်ရန် စီစဉ်ခဲ့ကြခြင်း ဖြစ်သည်။
ဖွင့်လှစ်သည့်ပွဲကို ၁၉၇၂ ခုနှစ်၊ အောက်တိုဘာ ၉ ရက်နေ့တွင် ညနေ ၁ နာရီမှ စတင်ကာ ကျင်းပခဲ့သည်။
ဖွင့်ပွဲ၏ အစအနေဖြင့် ဂျပန်အမျိုးသားမီးရထားလိုင်း၏ ဥက္ကဋ္ဌဖြစ်သူ မစ္စတာအိဆိုဇခိ (Mr. Isozaki) က အမှတ်တရအနေဖြင့် အနက်ရောင်ထင်းရှူးပင်ကို စိုက်ပျိုးခဲ့သည်။
တိုးချဲ့မှုလုပ်ငန်းများ ၂၀၁၂ ခုနှစ်၊ ဒီဇင်ဘာလ ၁၉ ရက်နေ့တွင် ပြတိုက်ကို အဆင့်မြှင့်တင်ခြင်းနှင့် တိုးချဲ့မှုများ လုပ်ဆောင်မည်ဟု ကြေညာခဲ့သည်။
ပြတိုက်၏ အမည်ကို "ကျိုတိုမီးရထားပြတိုက်" ဟု ၂၀၁၃ ခုနှစ်၊ ဒီဇင်ဘာလ ၁၈ ရက်နေ့တွင် ကြေညာခဲ့သည်။
တည်ဆောက်မှုသည် ဂျပန်ယန်းငွေ ၇ ဘီလီယံကုန်ကျခဲ့သည်။
တိုးချဲ့မှုများ ပြီးစီးသွားသည့်အချိန်တွင် ပြတိုက်အသစ်၏ ခင်းကျင်းပြသသည့်နေရာအကျယ်အဝန်းသည် ၃၁၀၀၀ စတုရန်းမီတာ ရှိခဲ့သည်။
ထို့အတွက်ကြောင့် ပြသသည့်နေရာအကျယ်အဝန်းနှင့် ပြသထားသည့် ရထားအရေအတွက်အားဖြင့် ဂျပန်တွင် အကြီးဆုံးမီးရထားပြတိုက် ဖြစ်လာခဲ့သည်။
ဤသည်မှာ ဆိုင်းတမရှိ JR East မီးရထားပြတိုက်နှင့် နဂိုယမြို့ရှိJR Central's SCMaglev and Railway Park တို့ကို ကျော်တက်သွားခြင်း ဖြစ်သည်။
အိုဆာကာမြို့တွင် တည်ရှိခဲ့သည့် ခေတ်မီပို့ဆောင်ရေးဆက်သွယ်ရေးပြတိုက်ရှိ အခင်းအကျင်းများသည် အချိန်ကာလ ကြာညောင်းလာပြီဖြစ်သဖြင့် ပြတိုက်ကို တိုးချဲ့ရန် လိုအပ်လာခဲ့ခြင်း ဖြစ်သည်။
အိုဆာကာမြို့ရှိ ပြတိုက်ကို ၂၀၁၄ ခုနှစ်၊ ဧပြီလ ၆ ရက်နေ့တွင် ပိတ်သိမ်းခဲ့ပြီး ပြသထားသည်များကို အသစ်တည်ဆောက်ခဲ့သည့် ကျိုတိုမြို့ရှိ မီးရထားပြတိုက်သို့ ပြောင်းရွှေ့ခဲ့သည်။
သွားရောက်နိုင်သည့်နည်းလမ်းများ ပြတိုက်သို့ အုမဲခိုဂျိ - ခယောတိုနိရှိဘူတာမှ လမ်းလျှောက်၍သွားပါက ၃ မိနစ်ခန့် ကြာမြင့်သည်။
ပြင်ပလင့်များ ကိုးကား ကဏ္ဍ:ဂျပန်နိုင်ငံရှိ လည်ပတ်စရာနေရာများ။
သွေးသောက်အဖွဲ့ သည် မြန်မာ့ပြည်တွင်းစစ်ကာလအတွင်း မြန်မာနိုင်ငံအလယ်ပိုင်း မန္တလေးတိုင်းဒေသကြီးတွင် လှုပ်ရှားလျက်ရှိသော လူသတ်အဖွဲ့ဖြစ်သည်။
၂၀၂၂ ခုနှစ်တွင် စတင်ပေါ်ထွက်လာခဲ့ကာ တပ်မတော်အား ထောက်ခံပြီး အမျိုးသားဒီမိုကရေစီအဖွဲ့ချုပ်အား ဆန့်ကျင်သည့် ထိုအဖွဲ့၏ ခံယူချက်သည် ရေရာခြင်းမရှိပေ။
အမျိုးသားဒီမိုကရေစီအဖွဲ့ချုပ် ပါတီဝင်များနှင့် တက်ကြွလှုပ်ရှားသူများစွာကို သတ်ဖြတ်ခဲ့သည်ဟု သွေးသောက်အဖွဲ့က ဝန်ခံထားသည်။
လှုပ်ရှားမှုများ သွေးသောက်အဖွဲ့သည် မြန်မာနိုင်ငံအလယ်ပိုင်း မန္တလေးတိုင်းဒေသကြီးတွင် အဓိက လှုပ်ရှားသည်။
အဖွဲ့သည် ၂၀၂၂ ခုနှစ် မေလ ၂၀ ရက်နေ့တွင် အမျိုးသားညီညွတ်ရေးအစိုးရကို ထောက်ခံသော လူနှစ်ဦးအား သတ်ဖြတ်ခဲ့ခြင်းအပါအဝင် အမျိုးသားဒီမိုကရေစီအဖွဲ့ချုပ် ပါတီဝင်များနှင့် မိသားစုဝင်များအား ပစ်မှတ်ထားသည်။
၂၀၂၂ ခုနှစ် ဇွန်လ ၂ ရက်နေ့အထိ အမျိုးသားဒီမိုကရေစီအဖွဲ့ချုပ်ပါတီဝင် ၁၄ ဦးအား သတ်ဖြတ်ခဲ့ပြီး တယ်လီဂရမ် ချယ်နယ်များတွင် သတ်ဖြတ်ခဲ့သည့် ဓာတ်ပုံများ မျှဝေထားခဲ့သည်။
၂၀၂၃ မေလအထိ သတ်ဖြတ်ခဲ့သူ အနည်းဆုံး ၅၈ ဦးအထိ ရှိလာခဲ့သည်။
သွေးသောက်အဖွဲ့နှင့် ပတ်သက်မှုမရှိကြောင်းကို နိုင်ငံတော်စီမံအုပ်ချုပ်ရေးကောင်စီ က ငြင်းဆိုထားသည်။
သွေးသောက်အဖွဲ့သည် ရန်ကုန်နှင့် တောင်ကြီးမြို့များတွင်ပါ လှုပ်ရှားလျက်ရှိကြောင်း အေးရှားတိုင်းမ် က ၂၀၂၂ ခုနှစ် ဇွန်လ ၁၀ ရက်နေ့တွင် အစီရင်ခံခဲ့သည်။
ကိုးကား ကဏ္ဍ:မန္တလေးတိုင်းဒေသကြီး ကဏ္ဍ:မြန်မာလက်နက်ကိုင်အဖွဲ့အစည်းများ။
ဗင်နီဇွဲလား-မြန်မာ ဆက်ဆံရေး သည် ဗင်နီဇွဲလားနိုင်ငံနှင့် မြန်မာနိုင်ငံတို့အကြား နှစ်နိုင်ငံ ဆက်ဆံရေး ဖြစ်သည်။
နှစ်နိုင်ငံအကြား သံတမန် ဆက်ဆံရေးထူထောင်ထားပြီး ဗီယက်နမ်နိုင်ငံရှိ ဗင်နီဇွဲလားသံရုံးတွင် မြန်မာနိုင်ငံအတွက် သံတမန်ရှိသည်။
သမိုင်းကြောင်း ဗင်နီဇွဲလား သမ္မတ အရေးအခင်းကာလအတွင်း ၂၀၁၉ ခုနှစ် ဇူလိုင်လ ၂၉ ရက်နေ့တွင် မြန်မာနိုင်ငံ၏ ကုလသမဂ္ဂကိုယ်စားလှယ်သည် နီကိုးလပ်စ် မဒူရို၏ အစိုးရအား ထောက်ခံသည့် ပူးတွဲထုတ်ပြန်ချက်အား ကုလသမဂ္ဂ အထွေထွေ အတွင်းရေးမှူးချုပ် အန်တိုနီရို ဂူတာရက်စ်ထံ ပေးပို့ခဲ့သည်။
သံတမန်မစ်ရှင်များ ဗင်နီဇွဲလားနိုင်ငံသည် ဗီယက်နမ်နိုင်ငံတွင် မြန်မာနိုင်ငံအတွက် သံရုံးထားရှိသည်။
ကိုးကား မြန်မာ ဗင်နီဇွဲလား။
နီပေါ-မြန်မာ ဆက်ဆံရေး သည် နီပေါနိုင်ငံနှင့် မြန်မာနိုင်ငံအကြား နှစ်နိုင်ငံ နိုင်ငံခြားဆက်ဆံရေး ဖြစ်သည်။
မြန်မာနိုင်ငံနှင့် နီပေါနိုင်ငံတို့အကြား တရားဝင်ဆက်ဆံရေးကို ၁၉၆၀ ခုနှစ် မတ်လ ၁၉ ရက်နေ့တွင် စတင်ခဲ့သည်။
နီပေါနိုင်ငံသည် ရန်ကုန်မြို့တွင် သံရုံးဖွင့်လှစ်ထားပြီး မြန်မာနိုင်ငံသည် ခတ္တမန္ဒူမြို့တွင် သံရုံးဖွင့်လှစ်ထားသည်။
ကိုးကား ဆက်လက်ဖတ်ရှုရန် မြန်မာ နီပေါ။
ဒိန်းမတ်–မြန်မာ ဆက်ဆံရေး သည် မြန်မာနိုင်ငံနှင့် ဒိန်းမတ်နိုင်ငံအကြား နှစ်နိုင်ငံဆက်ဆံရေး ဖြစ်သည်။
နှစ်နိုင်ငံလုံးသည် အခြေစိုက်သံရုံးများ မရှိဘဲ မြန်မာနိုင်ငံသည် ယူနိုက်တက်ကင်းဒမ်းနိုင်ငံရှိ သံရုံးမှတဆင့်သော်လည်းကောင်း၊ ဒိန်းမတ်နိုင်ငံသည် ထိုင်းနိုင်ငံရှိ သံရုံးမှသော်လည်းကောင်း သံတမန်လုပ်ငန်းများ ဆောင်ရွက်သည်။
Burmese embassy in Bangkok, Thailand နှစ်နိုင်ငံအကြား သံတမန်ရေးရာ ဆက်ဆံမှုများကို ၁၉၅၅ ခုနှစ်တွင် စတင်ခဲ့သည်။
နှစ်နိုင်ငံအကြား ဆက်ဆံရေးသည် မိတ်ဆွေရင်းခြားသဖွယ် ဖြစ်သည်။
ဥရောပသမဂ္ဂအဖွဲ့ဝင်နိုင်ငံများအနက် ဒိန်းမတ်နိုင်ငံသည် မြန်မာနိုင်ငံနှင့် ကုန်သွယ်မှု ပမာဏ အနည်းဆုံး ဖြစ်သည်။
Burma's economic relations with Denmark Online Burma/Myanmar Library ဒိန်းမတ်နိုင်ငံသည် နော်ဝေးနိုင်ငံအခြေစိုက် ဒီမိုကရက်တစ် မြန်မာ့အသံကို ထောက်ခံသူ ဖြစ်သည်။
မြန်မာနိုင်ငံအတွက် ထောက်ပံ့ပေးမှု ဒိန်းမတ် အပြည်ပြည်ဆိုင်ရာ ဖွံ့ဖြိုးရေးအေဂျင်စီသည် အရှေ့တောင်အာရှတွင် ဖွံ့ဖြိုးရေးအကူအညီများပေးအပ်ရာတွင် မြန်မာနိုင်ငံသည် ဦးစားပေး ဖြစ်သည်။
ပညာရေးနှင့် ကျန်းမာရေး စီမံချက်များမှတဆင့် ဒိန်းမတ် ခရိုနာ ၉၃ သန်းကျော် ထောက်ပံ့ပေးခဲ့သည်။
ဒိန်းမတ် ဖွံ့ဖြိုးရေး အကူအညီသည် ဒီမိုကရေစီနှင့် လူ့အခွင့်အရေးကိုလည်း မြှင့်တင်ရန်အတွက်လည်း ရည်မှန်းထားသည်။
နာဂစ်မုန်တိုင်းတိုက်ခတ်အပြီးအတွင် မြန်မာနိုင်ငံအတွက် လူသားချင်းစာနာမှု အကူအညီများ ဦးစွာပေးအပ်သော နိုင်ငံများတွင် ဒိန်းမတ်နိုင်ငံသည်လည်း အပါအဝင် ဖြစ်သည်။
ရောဂါသုံးမျိုး ရန်ပုံငွေ ကို ၂၀၀၆ ခုနှစ်တွင် ဖွဲ့စည်းခဲ့ပြီး ဒိန်းမတ်နိုင်ငံသည် ၂၀၀၉ ခုနှစ်တွင် အဖွဲ့ဝင် ဖြစ်လာခဲ့သည်။
ရောဂါသုံးမျိုး ရန်ပုံငွေသည် မြန်မာနိုင်ငံတွင် အိတ်ချ်အိုင်ဗွီ နှင့် အေအိုင်ဒီအက်စ် တိုက်ဖျက်ရေးအတွက် ဒေါ်လာ ၇၃ သန်းတန် အကူအညီများပေးခဲ့သည်။
မြန်မာနိုင်ငံဆိုင်ရာ ကောင်စစ်ဝန် မတော်တဆမှု ၁၉၉၆ ခုနှစ်တွင် ဒိန်းမတ်၏ မြန်မာနိုင်ငံဆိုင်ရာ ကောင်စစ်ဝန် ဂျိမ်းစ် လန်ဒါ နီကိုးစ် သည် ဖက်စ်မိတ္တူကူးစက်နှစ်လုံးနှင့် တယ်လီဖုန်းစက်ခလုတ်ခုံ အား တရားမဝင်ပိုင်ဆိုင်မှုကြောင့် ထောင်ဒဏ် သုံးနှစ် ချမှတ်ခံခဲ့ရသည်။
နှစ်လအကြာတွင် ထောင်တွင်း၌ သေဆုံးခဲ့ရာ လွတ်လပ်သော ရင်ခွဲစစ်ဆေးမှု ပြုလုပ်ရန် ဒိန်းမတ်နိုင်ငံ၏ တောင်းဆိုမှုကို မြန်မာအာဏာပိုင်များက ပယ်ချခဲ့သည်။
ကိုးကား ပြင်ပလင့်ခ်များ Folkekirkens Nødhjælp: Burma/Myanmar Danish Burma Committee Denmark lets Burma down ဒိန်းမတ် မြန်မာ။
ဘဒ္ဒန္တပညာသိရီလင်္ကာရသည် မြန်မာနိုင်ငံ၏ ၁၆ ပါးမြောက် တိပိဋကဓရ တိပိဋကကောဝိဒ ဘွဲ့တံဆိပ်တော်မြတ်ရရှိတော်မူသည့် ဆရာတော် ဖြစ်သည်။
(၇၆) ကြိမ်မြောက် တိပိဋကဓရ တိပိဋကကောဝိဒ ရွေးချယ်ရေးစာမေးပွဲ မှ တဆင့် ပေါ်ထွက်လာသော ဆရာတော် ဖြစ်သည်။
ဒဂုံမြို့နယ်တိပိဋကနိကာယကျောင်းတိုက်ဆရာတော်၊မြင်းမူဒုတိယဆရာတော် စသည့်ဘွဲ့အမည်များဖြင့်လည်း သိကြသည်။
ရဟန်းဘောင်သို့ဝင်ရောက်လာပုံ စစ်ကိုင်းတိုင်းဒေသကြီး၊ မြင်းမူမြို့နယ်၊ ခွက်ခွင်းစံပြကျေးရွာ ၌ ခမည်းတော် ဦးအောင်ငြိမ်း၊ မယ်တော်ဒေါ်မြသောင်း တို့က ကောဇာသက္ကရာဇ် ၁၃၂၇ ခုနှစ် ကဆုန်လပြည့်ကျော်(၅)ရက် ၊ ခရစ်သက္ကရာဇ် ၁၉၆၅ ခုနှစ် မေလ ၂၀ရက် ကြာသပတေးနေ့ တွင် ဆရာတော်လောင်းလျာအား ဖွားမြင်သည်။
၁၃၄၆ ခုနှစ် နတ်တော်လပြည့်နေ့တွင် မုံရွာမြို့ ပဇ္ဇောတာရုံကျောင်းတိုက် ဆရာတော်အဂ္ဂမဟာပဏ္ဍိတဘဒ္ဒန္တနာဂဝံသ ကို ဥပဇ္ဈာယ်ပြုလျက် မန္တလေးမြို့ ကြည်တင်ဆေးလိပ်ခုံပိုင်ရှင် ဦးလှမြင့်-ဒေါ်လှလှ မိသားစုတို့၏ ပစ္စယာနုဂ္ဂဟကို ခံယူကာ မြင့်မြတ်သော ရဟန်းအဖြစ်သို့ ရောက်ရှိသည်။
စာသင်သားဘဝ စစ်ကိုင်းတိုင်းဒေသကြီး၊ မြင်းမူမြို့နယ်၊ ခွက်ခွင်းစံပြကျေးရွာ အောင်မြင်ဘုမ္မိကျောင်းတိုက် ဆရာတော်ဘဒ္ဒန္တပဝရ၊ မုံရွာမြို့ ပဇ္ဇောတာရုံကျောင်းတိုက် ဆရာတော်နှင့် စာချဘုန်းကြီးများ၊ ဆားလင်းကြီးမြို့နယ် ဝါးတန်းကျေးရွာ သဒ္ဓမ္မဗောဓိကျောင်းဆရာတော် ဘဒ္ဒန္တဉာဏိဿရ၊ စစ်ကိုင်းမြို့၊ မြင်းမူမြို့၊ မန္တလေးမြို့တို့ရှိ ပဇ္ဇောတာရုံကျောင်းတိုက် ဆရာတော်များ၊ မင်းကွန်းတိပိဋကဓရ ဓမ္မဘဏ္ဍာဂါရိကဆရာတော်ဘုရားကြီး ဘဒ္ဒန္တဝိစိတ္တသာရာဘိဝံသ၊ ဗန်းမော်ဆရာတော် ဒေါက်တာဘဒ္ဒန္တကုမာရာဘိဝံသ(ဝဋံသကာသိရောမဏိ)၊ မင်းကွန်းတောင်ရိုး မိုးမိတ်ကုန်းမြေ တိပိဋကနိကာယကျောင်းတိုက်၏ မဟာနာယက တိပိဋကဓရ ဆရာတော်များထံ၌ ပရိယတ္တိစာပေများ သင်ကြား ဆည်းပူးသည်။
အောင်မြင်ခဲ့သောစာမေးပွဲများ အစိုးရပထမငယ်၊ ပထမလတ်၊ ပထမကြီးတန်း၊ သာသနဓဇ ဓမ္မာစရိယ(၁၃၄၅)ခုနှစ်၊ ပရိယတ္တိသာသနဟိတသာမဏေကျော်၊ ဝိနယဓရ(၁၃၅၂)ခုနှစ်၊ ဝိနယကောဝိဒ (၁၃၅၆)ခုနှစ်၊ ဝိနယဝိဒူ၊ ဒီဃဘာဏက(၁၃၅၈)ခုနှစ်၊ ဒီဃနိကာယကောဝိဒ(၁၃၅၉)ခုနှစ်၊ မူလအာဘိဓမ္မိက၊ မူလအဘိဓမ္မကောဝိဒ(၁၃၆၈)ခုနှစ်၊ (နိကာယုဇ္ဇောတက၊ ဝိနယဓရ၊ ဒီဃဘာဏက၊ နိကာယဝုဎဍိ သမိတိဝိနယဓရ) တိပိဋကဓရ(၁၃၇၃)ခုနှစ်။
ဘွဲ့တံဆိပ်တော် အလှူခံရရှိတော်မူခြင်း အရှင်ပညာသိရီလင်္ကာရ သည် ၂၀၂၃ ခုနှစ် ဒီဇင်ဘာလ ၂၆ ရက်နေ့ မှ ၂၀၂၄ခုနှစ် ဇန်နဝါရီလ ၂၇ရက်နေ့ အထိ ၃၃ရက်တိုင်တိုင်ကျင်းပသော (၇၆) ကြိမ်မြောက် တိပိဋကဓရ တိပိဋကကောဝိဒ ရွေးချယ်ရေး စာမေးပွဲကြီးတွင် တိပိဋကဓရ တိပိဋကကောဝိဒ ၁၆ ပါးမြောက် သာသနာ့အာဇာနည် ဆရာတော်အဖြစ် ပေါ်ထွန်းတော်ခဲ့သည်။
ဆရာတော်သည် (၇၆)ကြိမ်မြောက် တိပိဋကဓရ တိပိဋကကောဝိဒရွေးချယ်ရေး စာမေးပွဲတွင် အဘိဓမ္မာနောက်ပိုင်း နှစ်ကျမ်းကို သဘောရေးဖြေ အောင်မြင်တော်မူသောကြောင့် တိပိဋကဓရ တိပိဋကကောဝိဒဘွဲ့တံဆိပ်တော် ရရှိတော်မူခြင်းဖြစ်သည်။
Genshin Impact သည် အန်းဒရွိုက်၊ ပလေးစတေရှင် ၄၊ iOS နှင့် ဝင်းဒိုးစ် အတွက် မီဟိုယိုမှ ထုတ်လုပ်သည့် အက်ရှင် ဗီဒီယိုဂိမ်းဖြစ်သည်။
ဝေဖန်တုံ့ပြန်မှု +စုစုပေါင်းရမှတ်စုစည်းမှုရမှတ်MetacriticiOS: ၈၂/၁၀၀ပီစီ: ၈၄/၁၀၀ပလေးစတေရှင် ၄: ၈၁/၁၀၀ပလေးစတေရှင် ၅: ၈၆/၁၀၀သုံးသပ်ချက်ရမှတ်များထုတ်ဝေမှုရမှတ်Destructoid၇.၅/၁၀Game Informer၉.၂၅/၁၀GameSpot၇/၁၀Hardcore Gamer၄/၅အိုင်ဂျီအန်၉/၁၀Jeuxvideo.com၁၅/၂၀PC Gamer (US)၈၄/၁၀၀Pocket Gamer ကိုးကား ပြင်ပလင့်ခ် (တရုတ်ဘာသာစကားဖြင့်) (အင်္ဂလိပ်ဘာသာစကားဖြင့်) ကဏ္ဍ:အန်းဒရွိုက်ဂိမ်းများ ကဏ္ဍ:ဗွီဒီယိုဂိမ်းများ ကဏ္ဍ:အိုင်အိုအက်စ် ဂိမ်းများ ကဏ္ဍ:ဝင်းဒိုး ဂိမ်းများ။
ဆော်ဒီအာရေးဘီးယား-မြန်မာ ဆက်ဆံရေး သည် မြန်မာနိုင်ငံနှင့် ဆော်ဒီအာရေးဘီးယားနိုင်ငံတို့အကြား နှစ်နိုင်ငံ ဆက်ဆံရေး ဖြစ်သည်။
မြန်မာနိုင်ငံသည် ရီယာ့ဒ်မြို့တွင် သံရုံးဖွင့်လှစ်ထားပြီး ဆော်ဒီအာရေးဘီးယားနိုင်ငံသည် ရန်ကုန်မြို့တွင် သံရုံးဖွင့လှစ်ထားသည်။
သမိုင်းကြောင်း ဆော်ဒီအာရေးဘီးယားနိုင်ငံနှင့် မြန်မာနိုင်ငံတို့သည် ၂၀၀၄ ခုနှစ်တွင် ဆက်ဆံရေး စတင်ခဲ့သည်။
၂၀၁၂ ခုနှစ်တွင် မြန်မာအစိုးရသည် ရိုဟင်ဂျာလူမျိုးများအား ဖြိုခွင်းခဲ့ရာမှ ဆော်ဒီအာရေးဘီးယားနှင့် မြန်မာတို့အကြား ဆက်ဆံရေးမှာ သတိပြုစရာ ဖြစ်လာခဲ့သည်။
ဆော်ဒီအာရေးဘီးယားသည် မြန်မာအား ပြစ်တင်ရှုံ့ချခြင်းမှ ရှောင်ကြဉ်ခဲ့သည်။
သို့သော်လည်း ရိုဟင်ဂျာလူထုအား ညှင်းပန်းနှိပ်စက်ခြင်းအပေါ် မြန်မာနိုင်ငံအား ဆော်ဒီအာရေးဘီးယားက ဝေဖန်မှုများ ပြုလုပ်ခဲ့ပြီး အကူအညီများ ပေးခဲ့သည်။
၂၀၀၉ ခုနှစ်မှ စတင်ကာ ရိုဟင်ဂျာ ၂၅၀,၀၀၀ ဦးနှင့် အခြားသော မြန်မာမွတ်စ်လင်မ်များအား လက်ခံရန် ဆော်ဒီအာရေးဘီးယားက သဘောတူညီခဲ့သည်။
၂၀၁၅ ခုနှစ်တွင် ဆော်ဒီဘုရင် အဘဒူလာကွယ်လွန်ပြီးနောက် ဘုရင်ဆယ်လမန် သည် ၂၀၁၉ ခုနှစ်တွင် ရိုဟင်ဂျာ ၃,၀၀၀ အား မြန်မာနိုင်ငံနှင့် ဘင်္ဂလားဒေ့ရှ်နိုင်ငံသို့ ပြန်မပို့မီ ဖမ်းဆီးထိန်းသိမ်းခဲ့သည်။
၂၀၂၀ ပြည့်နှစ်တွင် ဆော်ဒီအာရေးဘီးယားသည် မြန်မာမွတ်စ်လင်မ် ၁၉၀,၀၀၀ အား နေထိုင်ရေးနှင့် ကယ်ဆယ်ရေးများပြုလုပ်ပေးခဲ့ကာ အခြားသော ရိုဟင်ဂျာဒုက္ခသည်များအား ပြည်နှင်ဒဏ်ပေးခဲ့သဖြင့် ဆော်ဒီအာရေးဘီးယားနိုင်ငံ၏ ရိုဟင်ဂျာများအပေါ် ဆက်ဆံရေးသည် ပဋိပက္ခဖြစ်ခဲ့ရသည်။
ဆော်ဒီအာရေဗျရှိ မြန်မာမွတ်စ်လင်မ်များသည် နိုင်ငံအတွင်း ပေါင်းစည်းကြပြီး အများစုမှာ အာရဗီ ဘာသာစကားကို ပြောဆိုကြသည်။